Szülőként mi visel meg jobban: ha a csemetéd azzal jön haza az oviból, iskolából, hogy valaki bántotta vagy ha azzal keres meg az óvónéni, egy tanár, egy szülő, hogy a gyereked volt durva valakivel? Ugyanakkor az sem egyszerű helyzet, amikor a gyereked jól érzi magát a közösségben, viszont észreveszi a többiek közötti konfliktusokat és azok megoldásával, feldolgozásával akad gondja.
A Neveljünk olvasókat! csoport tagjaival olyan könyvcímeket gyűjtöttünk össze, amelyek abban segíthetnek a gyerekeinknek, hogy belső- és közösségi konfliktusaikat nyitottsággal, egymásra- és magukra figyeléssel megoldják. A beérkezett könyvjavaslatokat 3 részre osztottam. Elsőként olyan könyvek kerültek felsorolásra, amelyek a gyerekek egészséges énképének kialakulásában tudnak segíteni.
A most elkészült, második válogatásban olyan 30 gyerek- és ifjúsági könyvet mutatok Nektek, amelyek főHŐSEI tele vannak kétségekkel, melyeket gyakran a külvilág ébreszt fel bennük. De eljön a pillanat, amikor a mi kis hőseink válaszút elé kerülnek: vagy elhiszik, hogy feleslegesek, kicsik, ügyetlenek, buták, tehetetlenek... vagy a rejtett tartalékaikat, képességeiket előcsalogatva a világot fordítják ki a négy sarkából, de legalábbis egy-két kétkedőnek bebizonyítják:
Erős a gyanúm, hogy a lányom, az ilyen történetek tömeges olvasásának köszönhetően, sokadik alkalommal méri fel a leendő közösségét az "izgalmas" gyerekek után kutatva. És ez, az országváltásnak köszönhető "új iskolák" számát tekintetbe véve, igen megkönnyítette a helyzetét, ami a beilleszkedést illeti. :D
https://egigerokonyvek.blog.hu/api/trackback/id/tr8715285704